El-Klassikodan keyingi fikrlar

Saytimizda xabar berilganidek, kecha Ispaniya kubogi doirasida dastlabki yarim final javob uchrashuvida “Barselona” va “Real” jamoalari o‘zaro bellashdi va ushbu bahsda qirollik klubi vakillari 1-3 hisobida Nou Kamp”da g‘alaba qozonib finalga yo‘l olishdi. Bugun e'tiboringizga ushbu mag‘lubiyatdan keyingi Kataloniya klubi a'zolarining fikrlarini havola etamiz.

 El-Klassiko
Roura: “Muxlislarga rahamt. Ular uchun og‘ir vaziyat bo‘lishiga qaramay bizni oxirigacha olqishlab turishdi”.
Xavi: Bu -  “Milan”ga uchralgan mag'lubiyatdan keyingi yana bir omadsizlik. Ammo, to‘xtab qolmasligimiz lozim. To‘g‘ri, biz bitta sovrinni qo‘ldan chiqardik, biroq qolgan ikki sovrin orasidagi eng ahamiyatsizi. Biz eng muhim ikki sovrin uchun kurashda davom etyapmiz.  Hafta yakunida bo‘ladigan Madriddagi o‘yinda g‘alaba qozonishimiz va boshimizni baland tutishimiz shart”.
Fabregas: “Biz mag‘lubiyatdan to‘g‘ri xulosa chiqarishimiz va yanada ko‘proq ishlashimiz shart. Endi o'zimizni o‘nglab, olg‘a borishimiz va shanba kungi bahsda g‘alaba qozonishimiz kerak. Oldinda ikkita muhim sovrin bizni kutmoqda. “Real”ga uchralgan mag‘lubiyat “Milan” bilan o‘yinga ta'sir qilmaydi. Bu ikki xil musobaqa. Men jamoamizga ishonaman!”
Alba: “Biz “Real”ga qarshi kurashdik, biroq uddalay olmadik. Bu mag‘lubiyat bizni Chempionlar ligasida yanada kuchliroq  harakat qilishga majbur qiladi. Biz ikki hal qiluvchi bahsda mag‘lubiyatga uchradik. Biroq, Milanga qarshi bahsda bizda imkoniyat bor va umid qilamanki biz bundan unumli foydalanamiz. Jamomamiz allaqachon har qanday musobaqada g‘olib bo‘la olishini ko‘rsatib bergan”.
Iniyesta: “Ikkita mag‘lubiyatga uchraganimiz - Titoni qaytishi shart degani emas. U qachon o‘zini yaxshi his qilsa, o‘shanda qaytishi kerak. Sog‘lik birinchi o‘rinda turishi lozim. Futbol faqat g‘alabalardan iborat degani emas, unda mag‘lubiyatlar ham bo‘lib turadi. Muhimi undan yetarlicha xulosa chiqarish. Biz oxirgi o‘yinlarda odatdagidan ko‘proq gol o‘tkazyapmiz, demak nimanidir o‘zgartirishimiz lozim”.
Buskets: “Vaqt hamma narsani davolaydi. To‘rt kundan so‘ng liga musobaqasida maydonga chiqamiz va unda g‘alaba qozonishimiz shart”.
Pedro: "Bizda La Ligada va Chempionar ligasida g‘olib chiqish imkoniyatimiz bor. Mavsum oxirigacha har bir o‘yin biz uchun finalga teng bo‘ladi”.
Pinto: “Bizni qo‘llab-quvvatlaganlarga rahmat. Hayotda har doim necha marta yiqilsang, shundan bitta ko‘p o‘rningdan turib yo‘lingda davom etishing kerak”.